**Likumprojekta "Grozījumi Ministru kabineta iekārtas likumā" sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likumprojekts "Grozījums Ministru kabineta iekārtas likumā" (turpmāk – likumprojekts) izstrādāts, pamatojoties uz šādiem dokumentiem:1. Latvijas Ilgtspējīgas attīstības stratēģija līdz 2030. gadam paredz valsts pārvaldei īstenot efektīvas publiskās pārvaldības praksi, t. sk. rezultativitātes un izmaksu efektivitātes vērtēšanu, rādot piemēru pārējai sabiedrībai;
2. Nacionālā attīstības plāna 2014. – 2020. gadam rīcības virziena "Izcila uzņēmējdarbības vide" mērķis paredz valsts pārvaldes darbības efektivitātes paaugstināšanu;
3. Deklarācijas par Laimdotas Straujumas vadītā Ministru kabineta iecerēto darbību 27. punkts paredz turpināt veidot profesionālu, efektīvu, modernu, uz rezultātiem orientētu valsts pārvaldi;
4. Valsts pārvaldes iekārtas likuma 13. pants, 15. panta pirmā daļa un 15. panta trešās daļas 4. punkts;
5. 2012. gada 31. janvāra vienošanās starp Pārresoru koordinācijas centru (turpmāk – PKC) un Valsts kanceleju (turpmāk – VK) par funkciju / pienākumu pārdali ar 2012. gada 1. februāri;
6. Ministru prezidenta saskaņoto 2015. gada 28. decembra Valsts kancelejas vadības audita ziņojumu "Iniciatīva, izlēmīgums, rezultāti".
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Likumprojekts paredz vēsturisko VK funkciju pārņemšanu, lai VK spētu veikt tiesību aktos noteikto funkciju un uzdevumu izpildi, lai nodrošinātu vienkāršāku un loģiskāku atbalsta sniegšanu Ministru prezidentam un lai nodrošinātu valsts pārvaldes institucionālās struktūras vienkāršošanu un resursu izmantošanas efektivitātiPirmkārt, Valsts pārvaldes iekārtas likuma 26. panta piektā daļa nosaka VK funkcijas, it īpaši 2. punkts "Ministru kabineta politisko vadlīniju ietvaros un uzdevumā piedalās valdības politikas plānošanā" un 3. punkts "Ministru prezidenta uzdevumā koordinē un pārrauga Ministru kabineta un Ministru prezidenta lēmumu izpildi".Valsts kancelejas nolikuma 3.2. apakšpunkts paredz saturiski un organizatoriski nodrošināt Ministru prezidenta darbu un 4.10. apakšpunktā VK noteikts pienākums saskaņā ar normatīvajos aktos noteikto kārtību koordinēt un kontrolēt Ministru kabineta, Ministru prezidenta un Ministru prezidenta biedra doto uzdevumu izpildi.Analizējot pašlaik VK noteiktās funkcijas un uzdevumus, VK nav pieejami instrumenti to pilnvērtīgai īstenošanai, t. sk. koordinēt deklarācijas par Ministru kabineta iecerēto darbību un tās īstenošanas rīcības plāna izstrādi, veikt nozaru politiku pārresoru uzraudzību u.c.Otrkārt, pēdējos gadus starptautiskās organizācijas (Ekonomiskās sadarbības un attīstības organizācija (ESAO), Pasaules banka u.c.) aizvien vairāk uzmanības ir pievērsušas valdības centru attīstībai un to tipiskajām funkcijām. Latvijā šai definīcijai patlaban tieši atbilst VK un PKC.Viens no būtiskākajiem secinājumiem ir, ka valdības centru funkcijas, it īpaši starpsektoru jautājumu risināšanā, ir būtiski paplašinājušās, par ko liecina ESAO veiktā analīze[[1]](#footnote-1), kas rāda, ka 59% dalībvalstu ir ziņojušas par funkciju pieaugumu, kas noticis ekonomiskās krīzes laikā, neskatoties uz īstenotajiem samazinājumiem citās valsts pārvaldes jomā. Analizējot pašlaik VK noteiktās funkcijas un to salīdzinājumu ar citām valstīm, redzams, ka ir vairākas būtiskas funkcijas, kuras VK neveic, lai gan no funkcijas izpildes un arī institucionālās loģiskas viedokļa tas būtu darāms, piemēram – valdības deklarācijas un rīcības plāna sagatavošana, stratēģiskā plānošana un risku vadība, (rīcīb)politikas koordinācija un īstenošanas koordinācija (attīstības plānošanas dokumentu uzraudzības kontekstā).Treškārt, VK funkcijas gadu gaitā ir pastāvīgi mainījušās, piešķirot un nodalot plašākas funkcijas. Lai novērstu neskaidrību un funkciju pārklāšanos, nepieciešams noteikt skaidru uzdevumu sadalījumu starp institūcijām. Šobrīd spēkā esošais funkciju sadalījums ir saistīts ar būtisku saturiskās darbības sašaurināšanu 2011. gada beigās / 2012. gada sākumā, kā rezultātā radās pieprasījums pēc PKC kā VK paralēlas struktūras izveidošanas, lai spētu nodrošināt Ministru kabineta un Ministru prezidenta pieprasījumu pēc nepieciešamā atbalsta. Izmaiņas, izveidojot jaunu institūciju – PKC – valdības centrā, ir pavājinājušas, nevis nostiprinājušas vēsturisko valdības centru – VK. Rezultātā nav panākts būtisks funkciju izpildes un sasniegto rezultātu kvalitātes pieaugums, kā arī nevajadzīgi sarežģīts kopējais lēmumu pieņemšanas process valsts pārvaldes iekšienē. Vēsturisko VK funkciju pārņemšana nodrošinātu daudz labāku šo uzdevumu integrāciju ar citām VK īstenotajām funkcijām – īpaši attiecībā uz Ministru prezidenta un Ministru kabineta locekļu darba saturisko nodrošināšanu, valdības komunikāciju un valdības doto uzdevumu izpildes kontroli. Ceturtkārt, VK ir atbildīgā iestāde par Latvijas pārstāvniecību ESAO Publiskās pārvaldības komitejā un Valdības centru vecāko amatpersonu sanāksmēs, kā arī Regulatīvās politikas komitejā, kur apspriesto jautājumu loks ietver stratēģiskās plānošanas principus efektīvākai valdības prioritāšu īstenošanai. Stratēģiskā plānošana un prioritāšu īstenošana ir cieši saistīti procesi, tāpēc VK jāpauž viedoklis par jautājumiem kopumā.Ņemot vērā iepriekš minēto, VK pārņem šādas funkcijas kopā ar savulaik PKC nodotajiem cilvēkresursiem:* Deklarācijas par Ministru kabineta iecerēto darbību un tās īstenošanas rīcības plāna izpildes koordinēšana;
* Ministru prezidenta un Ministru prezidenta biroja ikdienas uzdevumu izpilde;
* Atbalsts dažādu Ministru prezidenta vadību padomju darbības uzraudzībā.
 |
| 3. | Projekta izstrādē iesaistītās institūcijas | Likumprojektu izstrādāja VK. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Likumprojekts attiecas uz VK un PKC. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar  |
| 3. | Administratīvo izmaksu monetārs novērtējums | Projekts šo jomu neskar |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2016. gads** | Turpmākie trīs gadi (*euro*) |
| **2017.** | **2018.** | **2019.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: |   |   |   |   |   |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |   |   |   |   |   |
| 1.2. valsts speciālais budžets |   |   |   |   |   |
| 1.3. pašvaldību budžets |   |   |   |   |   |
| 2. Budžeta izdevumi: |  0 |  50 279 |  57 495 |  57495 |  57 495 |
| 2.1. valsts pamatbudžets |  0 |  50 279 |  57 495 |  57495 |  57 495 |
| 2.2. valsts speciālais budžets |   |   |   |   |   |
| 2.3. pašvaldību budžets |   |   |   |   |   |
| 3. Finansiālā ietekme: |  0 |  -50 279 |  -57 495 |  -57495 |  -57 495 |
| 3.1. valsts pamatbudžets |  0 |  -50 279 |  -57 495 |  -57495 |  -57 495 |
| 3.2. speciālais budžets |   |   |   |   |   |
| 3.3. pašvaldību budžets |   |   |   |   |   |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) Līdzekļu pārdale no PKC budžeta 01.00.00.programmas. | X |  50 279 |  57 495 |  57495 |  57 495 |
|   |   |   |   |
|   |   |   |   |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets |   |   |   |   |
| 5.3. pašvaldību budžets |   |   |   |   |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | VK papildus nepieciešamais finansējums *2016. gadā* ir **50 279** eiro trīs amata vietas uzturēšanai, tajā skaitā: 1.Atlīdzība kopā49 728 *euro*  *tajā skaitā :**1.1.**Atalgojumi* – 39 806 *euro* Mēnešalga 1779+1138+874 =3791*euro* mēnesī gadā 3791 *euro* x 10,5 mēn.=39 806 *euro* *1.2.darba devēja valsts sociālās apdrošināšanas iemaksas, pabalsti un kompensācijas –9 922 euro*  no tiem: darba devēja valsts sociālās apdrošināšanas iemaksas un (23,59%) –9 390 *eur*o*;* Veselības apdrošināšanai 532 *euro* 2. Uzturēšanas izdevumi (interneta pakalpojumi, citi sakaru pakalpojumi, kancelejas preces un inventārs, administratīvie un citi izdevumi) kopā 551 *euro*.Savukārt *2017. gadā un turpmāk ik gadu* papildus nepieciešamais finansējums ir ***57 495*** *euro*, tajā skaitā: 1.Atlīdzība kopā56 863 *euro*  *tajā skaitā :**1.1.**Atalgojumi* – 45 492 *euro* Mēnešalga (1779+1138+874=3791*euro* mēnesī x12 gadā 3791 *euro*  x 12 mēne.=45 492 *euro* *1.2.darba devēja valsts sociālās apdrošināšanas iemaksas, pabalsti un kompensācijas –11 371 euro*  *no tiem:* *darba devēja valsts sociālās apdrošināšanas iemaksas un (23,59%) –10 732 euro;*  *Veselības apdrošināšanai 639 euro;* 2. Uzturēšanas izdevumi (interneta pakalpojumi un citi sakaru pakalpojumi, kancelejas preces un inventārs, administratīvie un citi izdevumi) kopā 632 *euro*. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Likumprojekts nerada tiešu ietekmi uz valsts budžetu. Lai nodrošinātu VK pārņemto funkciju izpildi, nepieciešams veikt finansējuma pārdali no PKC budžeta programmas 01.00.00. "Pārresora koordinācijas centra darbības nodrošināšana" uz resora "Ministru kabinets" budžeta programmā 01.00.00. "Ministru kabineta darbības nodrošināšana, valsts pārvaldes politika". 2016. gadā nepieciešams noteiktajā kārtībā veikt apropriācijas pārdali.2017. gadā un turpmākajos gados nepieciešams valsts vidēja termiņa budžeta 2017. – 2019. gadam izstrādes procesā attiecīgi precizēt budžeta bāzes izdevumos. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Saistībā ar likumprojektu būs nepieciešami grozījumi:1) Ministru kabineta 2009. gada 7. aprīļa noteikumos Nr. 300 "Ministru kabineta kārtības rullis", kurā paredzēta Ministru kabineta locekļa lietu pārņemšanas kārtība un kārtība, kādā tiek nodrošināta rīcības plāna sagatavošana un aktualizēšana. Šobrīd noteikts, ka minētos uzdevumus veic Pārresoru koordinācijas centrs; ar grozījumiem būs jānosaka, ka šos uzdevumus veic Valsts kanceleja;2) Ministru kabineta 2011. gada 19. oktobra noteikumos Nr. 815 "Pārresoru koordinācijas centra nolikums", kuros šobrīd noteikts, ka Pārresoru koordinācijas centra funkcija ir koordinēt Deklarācijas un tās īstenošanas rīcības plāna izpildi, svītrojot šo funkciju no nolikuma;3) Ministru kabineta 2003. gada 20. maija noteikumos Nr. 263 "Valsts kancelejas nolikums", iekļaujot Deklarācijas un tās īstenošanas rīcības plāna izstrādes koordinācijas funkciju nolikumā. |
| 2. | Atbildīgā institūcija | Valsts kanceleja |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Likumprojekta izpildi nodrošinās VK. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Atbilstoši Valsts pārvaldes iekārtas likuma 15. panta trešās daļas 4. punktam VK pārņem atsevišķus PKC uzdevumus un amata vietas. Ietekme uz valsts pārvaldes funkcijām un valsts budžetu ir neitrāla. Jaunas amata vietas netiek radītas.  |
| 3. | Cita informācija | Nav. |

Ministru prezidente Laimdota Straujuma

Vizē:

Valsts kancelejas direktors Mārtiņš Krieviņš

19.01.2016 15:42

1509

Solveiga Līce

Juridiskā departamenta vadītāja vietniece

67082915, Solveiga.Lice@mk.gov.lv

1. OECD (2014) “Centre Stage: Driving Better Practices from the Centre of Government”: <http://www.oecd.org/officialdocuments/publicdisplaydocumentpdf/?cote=GOV/PGC/MPM(2014)3&docLanguage=En> [↑](#footnote-ref-1)